Af hverju fær fólk fælni ( fóbíur ) og hvaða meðferð er hægt að beita við henni ? Aðrir spyrjendur eru : Kolbrún María , f. 1990 , Ragnheiður Þórðardóttir , Eiríkur Ásmundsson , Magnús Einarsson , Andreas Færseth og Guðlaug Erla , f. 1989 . Fælni eða fóbía er kvíðaröskun sem lýsir sér í mikilli og órökréttri hræðslu við tiltekið fyrirbæri . Flokkun Í DSM-IV , flokkunarkerfi fyrir geðraskanir , er fælni flokkuð í þrjá undirflokka , eða í víðáttufælni ( agoraphobia ) , félagsfælni og afmarkaða fælni . Fólk með víðáttufælni óttast víðáttur , eins og nafnið bendir til , sérstaklega þegar það er eitt á ferð . Felmtursköst eru ekki hættuleg , en þeir sem fá slík köst telja þau oft vera það . Þetta eykur að sjálfsögðu á kvíða þeirra þannig að felmtursköstin verða æ algengari . Þar sem enginn getur komist hjá því að hafa samskipti við annað fólk getur félagsfælni háð þeim sem af henni þjást afar mikið . Ólíkt víðáttufælni og félagsfælni beinist afmörkuð fælni aðeins að einu tilteknu fyrirbæri . Afmörkuð fælni skiptist svo aftur í fernt : Dýrafælni , náttúrufælni , aðstæðubundna fælni og blóðfælni . Blóðfælni ( blood-injection-injury type phobias ) er ótti við að sjá blóð , sprautur , sár eða önnur meiðsl . Grunur leikur á að blóðfælni sé í raun ekki ótti við blóð og annað slíkt , heldur veki það fremur viðbjóð með fólki . Meira er hægt að lesa um geðshræringuna viðbjóð í svari Jakobs Smára , prófessors í sálfræði hér . Myndun Flestar tegundir af fælni myndast strax í barnæsku . Dæmi um þetta er ef barn fer að hræðast hunda af því að það verður vitni af því þegar hundur bítur móður þess . Fælni verði til með upplýsinganámi , þar sem upplýsingar um að eitthvað beri að varast eða sé hættulegt leiði til fælni sem beinist að því . Eiginleikinn að læra að óttast sumt meira en annað sé áskapaður . Seinustu hugmyndirnar tvær fela í sér að það sé engin tilviljun hvað maður verði hræddur við , heldur óttist fólk frekar það sem því sé mikilvægt að óttast út frá þróunarlegu sjónarmiði . Þetta skýrir ef til vill af hverju lofthræðsla , vatnshræðsla og ótti barna við aðskilnað frá foreldrum sínum er algengari en ótti við það sem tegundinni hefur ekki stafað langvarandi ógn af . Meðferð Algengasta og áhrifaríkasta meðferðin við fælni er aðferlismeðferð . Í hermun þarf fólk að herma eftir þeirri hegðun meðferðaraðilans sem beinist að því sem óttast er . Til að mynda gæti meðferð við snákafælni falist í því að meðferðaraðilinn héldi á snáki , og bæði svo skjólstæðing sinn um að gera hið sama . Í flæði er skjólstæðingurinn sífellt látinn horfast í augu við það sem hann óttast , þar til það hættir að vekja með honum kvíða . Atferlismeðferð virðist aftur á móti hjálpa fólki að losna við fælni til frambúðar .